Bilbombe drepte minst 47 i Irak
Ifølge irakiske myndigheter skal minst 47 personer være drept og mange er skadet i den voldsomme eksplosjonen, hvor flere tittalls er sivile som sto og ventet ved veisperringen, skriver Sky News. Rundt 39 av de drepte er sivilie, mens de resterende var regjeringssoldater, opplyser irakiske myndigheter. – Dette er det største bombeangrepet vi har opplevd hittil i provinsen. Veisperringen og en politistasjon i nærheten ble ødelagt, sammen med flere andre hus og mange biler, sier en talsmann for myndighetene, Falah al-Radhi.Terroristgruppen IS, som kontrollerer store områder nord i Irak , har i en kunngjøring tatt på seg ansvaret for bomben. – En martyroperasjon med en lastebilbombe rammet veisperringen ved Babylon-ruinene ved inngangen til byen Hilla og drepte og såret dusinvis, heter det i kunngjøringen som ble lagt ut på nettstedet Amaq.Angrepet var rettet mot den største innfartsåren til byen Hilla, rundt 100 kilometer unna hovedstaden Bagdad. Hilla er den største byen i Babylon-provinsen, og ligger ved ruinene av den historiske byen som var kjent for sine hengende hager 5-600 år før Jesu' fødsel. Hilla er i stor grad befolket av sjiamuslimer og var også gjenstand for et selvmordsangrep for to år siden der 50 mennesker ble drept og 150 ble såret. Veisperringen hvor bomben gikk av er som regel bemannet av irakiske soldater og myndighetsansatte, men en rekke sivile, som sto i bilkø, ble også rammet av eksplosjonen. Bilbomber av denne typen blir oftere og oftere brukt av IS når de angripe mindre mål, skriver BBC. Bombeangrepet føyer seg inn i rekken av voldelige episoder som har rystet Irak den siste tiden. De siste månedene har 170 mennesker blitt drept i forskjellige selvmordsangrepangrep, skriver Fox News. Alle disse skal IS ha tatt på seg ansvaret for. (VG/NTB)
Bomben ble utløst ved grenseovergangen i den irakiske byen Hillah, sør for Bagdad.